GiliGold/VAD_KnessetCorpus huggingface dataset:
יצחק לוי: יצחק לוי מחליף את אורי אריאל.
ניסן סלומינסקי: ניסן סלומינסקי מחליף את אליהו גבאי עד שחבר הכנסת אורלב יחזור.
חיים אורון: אני מחליף את זהבה גלאון.
קריאה: זכור עבאס מחליף את אחמד טיבי.
דב חנין: אני מחליף את מוחמד ברכה.
רוחמה אברהם-בלילא: אנחנו יישרנו את נושא הנוכחי, ואני עוברת להצבעה על הסעיף כפי שאמרתי.
רוחמה אברהם-בלילא: חבר הכנסת דוד טל, אני קוראת אותך לסדר פעם ראשונה.
רוחמה אברהם-בלילא: אני עוברת להצבעה על סעיף הגדלת תקופת האכשרה כתנאי לזכאות לקבלת דמי אבטלה למבוטח שטרם מלאו לו 28 שנים.
רוחמה אברהם-בלילא: הצעת הממשלה היתה להשאיר אותה במסגרת חוק ההסדרים.
רוחמה אברהם-בלילא: ה צ ב ע ה בעד – 14 נגד – 11 נמנעים - אין ההצעה להשאיר את סעיף (2)(2)(2)(3)(3)(ב) – הגדלת תקופת האכשרה כתנאי לזכאות לקבלת דמי אבטלה למבוטח שטרם מלאו לו 28 שנים בחוק ההסדרים, נתקבלה.
רוחמה אברהם-בלילא: בעד – 14, נגד – 11, נמנעים – אין, לפיכך אני קובעת שהסעיף הזה נשאר בחוק ההסדרים.
רוחמה אברהם-בלילא: עכשיו אנחנו נצביע על ועדה.
אביגדור יצחקי: הממשלה מציעה ועדת הכספים.
משה שרוני: ועדת העבודה והרווחה.
משה שרוני: סוכם שיהיה ועדת הרווחה.
גדעון סער: אני רוצה רוויזיה על ההצבעה הקודמת.
רוחמה אברהם-בלילא: יש לך דקה לרוויזיה.
גדעון סער: חבר הכנסת שרוני, אני עושה רוויזיה.
גדעון סער: אני מאפשר לך להוציא את זה מחוק ההסדרים.
רוחמה אברהם-בלילא: אנחנו מצביעים על הרוויזיה של חבר הכנסת סער.
גדעון סער: אני רוצה לנמק.
גדעון סער: מאחר וראיתי פה כבר כיצד משתמשים בקולות של אנשים וחוזרים מסיכומים אחרי חצי שנייה, אני רוצה להציע לכולם להוציא את הפגיעה בחיילים משוחררים מחוק ההסדרים.
גדעון סער: אפשר לעשות את זה רק על-ידי תמיכה מהרוויזיה.
אסתרינה טרטמן: תנוח דעתך, ישראל ביתנו עושה את זה - - -
קריאה: ראינו, ראינו, ישראל ביתנו.
רוחמה אברהם-בלילא: אני מצביעה על הרוויזיה של חבר הכנסת סער.
רוחמה אברהם-בלילא: אם אני אבקש עוד הפעם שקט תהיה הפסקה של חצי שעה בישיבה.
רוחמה אברהם-בלילא: חבר הכנסת יצחקי, אני לא יכולה לנהל כך את הישיבה.
רוחמה אברהם-בלילא: מי בעד הרוויזיה של חבר הכנסת סער?
רוחמה אברהם-בלילא: ה צ ב ע ה בעד - 10 נגד - 14 נמנעים - אין הרוויזיה לא נתקבלה.
רוחמה אברהם-בלילא: בעד הרוויזיה הצביעו 10, נגד – 14, אין נמנעים.
רוחמה אברהם-בלילא: לפיכך, הרוויזיה לא התקבלה.
רוחמה אברהם-בלילא: אנחנו עוברים לדון באיזה ועדה תידון הצעת החוק.
רוחמה אברהם-בלילא: על-פי הצעת הממשלה - ועדת העבודה והרווחה.
רוחמה אברהם-בלילא: אני מכריזה על עשר דקות הפסקה.
רוחמה אברהם-בלילא: חבר הכנסת שטייניץ והעוזרת , צאי החוצה בבקשה.
רוחמה אברהם-בלילא: זה לא מעניין מה היא לא ראתה.
רוחמה אברהם-בלילא: בפעם הבאה כאשר יהיה רעש באמצע ההצבעה אני אפסיק את הישיבה למשך חצי שעה.
רוחמה אברהם-בלילא: לי יש את כל הזמן שבעולם, גם אם ההצבעה הזאת תיקח שבוע ימים.
רוחמה אברהם-בלילא: אנחנו עוברים להצבעה לגבי הוועדה שבה יידון הסעיף.
רוחמה אברהם-בלילא: נשמעה הצעה להעביר את הצעת החוק לדיון בוועדת העבודה והרווחה.
רוחמה אברהם-בלילא: ה צ ב ע ה בעד - 21 נגד - אין נמנעים - אין ההצעה להעביר את הצעת חוק הגדלת תקופת האכשרה כתנאי לזכאות לקבלת דמי אבטלה למבוטח שטרם מלאו לו 28 שנים, לדיון בוועדת העבודה, הרווחה והבריאות נתקבלה.
רוחמה אברהם-בלילא: בעד – 21, אין נמנעים, אין מתנגדים.
רוחמה אברהם-בלילא: לפיכך, אני קובעת כי הצעת חוק הגדלת תקופת האכשרה כתנאי לזכאות לקבלת דמי אבטלה למבוטח שטרם מלאו לו 28 שנים, עוברת לדיון בוועדת העבודה, הרווחה והבריאות.
רוחמה אברהם-בלילא: אני עוברת לסעיף 2(4)3(ב) – הגבלת היכולת של מובטל שטרם מלאו לו 28 שנים לטעון שהעבודה איננה מתאימה לניסיונו או לכישוריו, לאחר שבועיים כדורש עבודה, כל סירוב לעבודה ההולמת את מצב בריאותו, כושרו הגופני ומקום מגוריו תביא לשלילת הזכאות לדמי אבטלה.
שלי יחימוביץ': זה פגיעה במובטלים בפריפריה.
גדעון סער: אם הקואליציה עומדת על העמדה המוזרה להשאיר את הגזרה הזאת בחוק ההסדרים, אני מבקש על זה הצבעה שמית.
רוחמה אברהם-בלילא: בקשתך התקבלה.
רוחמה אברהם-בלילא: מהי בקשת הממשלה?
אביגדור יצחקי: אנחנו בעד להצביע על כל - - -
גדעון סער: אתם תשמעו כל גזרה לחוד.
חיים אורון: אם עבר סעיף 2(3) הקודם, סעיפים 2(3) הבאים (4) ו-(5), חייבים לעבור לאותה ועדה.
חיים אורון: אין אופציה אחרת.
רוחמה אברהם-בלילא: ההצבעה נחלקת לשניים.
רוחמה אברהם-בלילא: קודם כל אנחנו מצביעים האם יש לפצל את זה מחוק ההסדרים, או להשאיר את זה במסגרת חוק ההסדרים.
רוחמה אברהם-בלילא: רק לאחר ההצבעה הזאת אנחנו מחליטים לאיזה ועדה זה יועבר.
רוחמה אברהם-בלילא: הצעת הממשלה היא להשאיר את זה במסגרת חוק ההסדרים.
רוחמה אברהם-בלילא: מי בעד להשאיר את הסעיף במסגרת חוק ההסדרים?
קריאות: שמית.
שלי יחימוביץ': רק שתדעו שמצביעים בעד פגיעה במובטלים בפריפריה.
אביגדור יצחקי: ממש דמגוגיה זולה.
רוחמה אברהם-בלילא: אנחנו באמצע ההצבעה.
רוחמה אברהם-בלילא: אני אפסיק את הישיבה לחצי שעה.
רוחמה אברהם-בלילא: אני מפסיקה את הישיבה לעוד חצי שעה.
אביגדור יצחקי: דמגוגיה זולה.
אביגדור יצחקי: זה - - טכני.
שלי יחימוביץ': זה אוקסימורון.
רוחמה אברהם-בלילא: חבר הכנסת יצחקי, אני קוראת אותך לסדר.
רוחמה אברהם-בלילא: חברת הכנסת יחימוביץ, גם אותך אני קוראת לסדר בפעם הראשונה.
משה גפני: למה יש פה מתח עכשיו?
רוחמה אברהם-בלילא: חבר הכנסת אביגדור יצחקי – בעד חבר הכנסת בן ששון במקומו עתניאל שנלר – בעד חבר הכנסת מיכאל נודלמן – בעד חבר הכנסת שי חרמש – בעד חברת הכנסת שלי יחימוביץ – נגד חברת הכנסת קולט אביטל – בעד חבר הכנסת יורם מרציאנו – בעד חברת הכנסת נאדיה חילו – בעד חבר הכנסת דוד אזולאי שבמקומו חבר הכנסת - - - בעד חבר הכנסת נסים זאב – בעד חבר הכנסת יעקב מרגי – בעד חבר הכנסת משה שרוני – בעד חבר הכנסת יצחק גלנטי – בעד חבר הכנסת מאיר פרוש – נגד חבר הכנסת גדעון סער – נגד חבר הכנסת ראובן ריבלין – נגד חברת הכנסת אסתרינה טרטמן – בעד חבר הכנסת יובל שטייניץ – נגד חבר הכנסת יצחק אהרונוביץ – בעד חבר הכנסת יצחק לוי – נגד חבר הכנסת ניסן סלומינסקי – נגד חבר הכנסת חיים אורון – נגד
רוחמה אברהם-בלילא: חבר הכנסת דב חנין – נגד חברת הכנסת רוחמה אברהם – נגד
רוחמה אברהם-בלילא: תוצאות ההצבעה: בעד – 14, נגד – 11.
רוחמה אברהם-בלילא: לפיכך, אני קובעת שהצעת החוק נשארת בחוק ההסדרים.
רוחמה אברהם-בלילא: אנחנו עוברים להצבעה על הוועדה.
רוחמה אברהם-בלילא: האם הצעת הממשלה היא ועדת העבודה והרווחה?
גדעון סער: רק עבודה ורווחה.
רוחמה אברהם-בלילא: שרון, עוד הפעם תפריע במהלך ההצבעה, תמצא את עצמך בחוץ.
רוחמה אברהם-בלילא: זו פעם אחרונה שזה קורה שמישהו מהיציע, למעט חברי הכנסת, מתבטא בעניין.
רוחמה אברהם-בלילא: את כל הסידורים שלכם הייתם צריכים לעשות מראש, ולבוא מוכנים לכאן.
רוחמה אברהם-בלילא: בפעם האחרונה, האם הצעת הממשלה היא ועדת העבודה והרווחה?
רוחמה אברהם-בלילא: מי בעד להעביר את הצעת החוק לדיון בוועדת העבודה והרווחה?
רוחמה אברהם-בלילא: ה צ ב ע ה בעד - 21 נגד - אין נמנעים - אין ההצעה להעביר את הצעת חוק הגבלת היכולת של מובטל שטרם מלאו לו 28 שנים לטעון שהעבודה איננה מתאימה לניסיונו או לכישוריו, לאחר שבועיים כדורש עבודה, כל סירוב לעבודה ההולמת את מצב בריאותו, כושרו הגופני ומקום מגוריו תביא לשלילת הזכאות לדמי אבטלה.
רוחמה אברהם-בלילא: לדיון בוועדת העבודה, הרווחה והבריאות נתקבלה.
רוחמה אברהם-בלילא: בעד – 21.
רוחמה אברהם-בלילא: אין מתנגדים, אין נמנעים.
רוחמה אברהם-בלילא: לפיכך, אני קובעת שהסעיף הזה יעבור לדיון בוועדת העבודה והרווחה.
רוחמה אברהם-בלילא: אנחנו עוברים לסעיף 2(5)3(ב) – הורדת התקופה המרבית לדמי אבטלה לבני פחות מ-25, ל-25 ימים לכל היותר.
רוחמה אברהם-בלילא: אנחנו מצביעים כרגע האם לפצל או להשאיר בחוק ההסדרים.
אביגדור יצחקי: אם אתם מתנגדים, אז מתנגדים.
אביגדור יצחקי: אבל, אני מציע שכל שלושת הסעיפים בעמוד 2 יהיו באותה הצבעה.
גדעון סער: ממש לא, זה גזרות שונות.
אסתרינה טרטמן: האם הדעה שלך שונה ביחס לגזרות?
גדעון סער: אני מתנגד לכולן.
גדעון סער: אבל, אני מקווה שבאחת מהן יתפסו שכל.
רוחמה אברהם-בלילא: חברת הכנסת טרטמן, אני קוראת אותך לסדר פעם שנייה.
רוחמה אברהם-בלילא: חבר הכנסת סער.
רוחמה אברהם-בלילא: הממשלה מבקשת להשאיר את זה במסגרת חוק ההסדרים.
ראובן ריבלין: האם אפשר לשאול את החברים שהצביעו בעד, האם הם יודעים על מה הם הצביעו?
אסתרינה טרטמן: שאלה לא מכובדת.
רוחמה אברהם-בלילא: חברת הכנסת טרטרמן, פעם שנייה.
עתניאל שנלר: סליחה, האם אפשר לשאול את החברים מי - - -
רוחמה אברהם-בלילא: לא, אנחנו באמצע הצבעה, אי אפשר.
רוחמה אברהם-בלילא: חבר הכנסת שנלר, האם אתה רוצה לנהל את הוועדה במקומי?
דב חנין: תקראו גם את רשימת הגזרות.
רוחמה אברהם-בלילא: חבר הכנסת חנין, אנחנו באמצע הצבעה.
רוחמה אברהם-בלילא: עוד פעם אחת קריאה כזאת לסדר באמצע ההצבעה ואנחנו יוצאים להפסקה של חצי שעה.
רוחמה אברהם-בלילא: ה צ ב ע ה בעד - 13 נגד - 10 נמנעים - אין ההצעה להשאיר את סעיף 2(5)3(ב) – הורדת התקופה המרבית לדמי אבטלה לבני פחות מ-25, ל-25 ימים לכל היותר במסגרת חוק ההסדרים, נתקבלה.
רוחמה אברהם-בלילא: בעד – 13, נגד – 10, לא היו נמנעים.
רוחמה אברהם-בלילא: לפיכך, אני קובעת שסעיף 2(5)3(ב) נשאר במסגרת חוק ההסדרים.
רוחמה אברהם-בלילא: עכשיו אנחנו מצביעים על דיון בוועדה.
אביגדור יצחקי: כל נושא האבטלה הולך כרגע לעבודה ורווחה לאור הערתו של חבר הכנסת אורון.
אביגדור יצחקי: כל הנושאים האלה קשורים אחד בשני.
שלי יחימוביץ': אני מציעה שתקבל את כל ההערות של חבר הכנסת אורון.
ניסן סלומינסקי: הממשלה לא הבינה את זה קודם?
רוחמה אברהם-בלילא: מי בעד העברת הצעת החוק לדיון בוועדת העבודה והרווחה?
קריאות: פה אחד.
רוחמה אברהם-בלילא: הסעיף נתקבל ויועבר לדיון בוועדת העבודה והרווחה.
רוחמה אברהם-בלילא: אנחנו עוברים לסעיף 2(9)2(6)3(ב) – הורדת שיעור דמי האבטלה למי שטרם מלאו לו 28, ל-2/3.
רוחמה אברהם-בלילא: הצעת הממשלה היא להשאיר את זה בחוק ההסדרים.
מאיר פרוש: - - - תגיד לגדעון שגם פה.
מאיר פרוש: יש לי הצעה לייעול.
רוחמה אברהם-בלילא: אני לא יכולה ככה.
רוחמה אברהם-בלילא: כשאני אצטרך הערות לייעול אני אבקש ממך.
שלי יחימוביץ': גברתי יושבת-ראש, האם אפשר בקשה?
שלי יחימוביץ': כל סעיף כזה הוא סעיף כבד משקל והוא פוגע בהרבה מאוד אנשים, במיוחד בשכבות החלשות.
שלי יחימוביץ': מין הראוי שכשאנחנו קוראים אותו לא נגיד רק מספר, אלא את תאמרי שורה על מהות הסעיף ובמי הוא פוגע, כדי שאנשים ידעו מה הם עושים.
רוחמה אברהם-בלילא: הטבלה מונחת לפניכם.
רוחמה אברהם-בלילא: כשאני מדברת על הסעיף אני מציינת גם את מספר הסעיף, וגם את נושא הסעיף.
רוחמה אברהם-בלילא: חברי הכנסת יכולים לעקוב אחרי הטבלה ויכולים גם להבין במה מדובר.
רוחמה אברהם-בלילא: מכיוון שיש הפרש של בין 2 ל-3 כל פעם, אני לא רוצה לחזור על הטענה או הבקשה של חברי כנסת.
ראובן ריבלין: אנחנו נבקש אם נרצה ספירה.
חיים אורון: רוחמה, היות וההפרש קבוע רק אם נחשוב שמשהו מתהווה פה נבקש הצבעה חוזרת.
ראובן ריבלין: אנחנו רואים מי מצביע.
רוחמה אברהם-בלילא: אני עוברת להצבעה על דיון בוועדה, מי בעד דיון בוועדת העבודה והרווחה?
רוחמה אברהם-בלילא: פה אחד.
רוחמה אברהם-בלילא: ה צ ב ע ה ההצעה להעביר את סעיף 2(9)2(6)3(ב) – הורדת שיעור דמי האבטלה למי שטרם מלאו לו 28, ל-2/3, לדיון בוועדת העבודה והרווחה, נתקבלה.
רוחמה אברהם-בלילא: אני עוברת לסעיף הבא, 2(7)3(א)3(ג)4 – שינוי רמות הזכאות בביטוח הסיעודי מ-2 רמות ל-3 רמות, במסגרת השינוי מוחמרות הדרישות לעצם הזכאות לביטוח סיעודי, שהן קשות ערב התיקון המוצע.
גדעון סער: כמה עוד אפשר להחמיר?
רוחמה אברהם-בלילא: עמדת הממשלה להשאיר את זה במסגרת חוק ההסדרים?
רוחמה אברהם-בלילא: מי בעד להשאיר את זה במסגרת חוק ההסדרים?
קריאה: אתם נגד ההטבה?
ניסן סלומינסקי: להערכתי, זה לא הטבה.
ניסן סלומינסקי: יזרקו את רובם לדרגה האמצעית.
גדעון סער: מוחמרות הדרישות.
רוחמה אברהם-בלילא: אני עוברת להצבעה על דיון בוועדה.
רוחמה אברהם-בלילא: הצעת הממשלה היא להעביר לדיון בוועדת העבודה והרווחה.
רוחמה אברהם-בלילא: ה צ ב ע ה ההצעה להעביר את סעיף 2(7)3(א)3(ג)4 – שינוי רמות הזכאות בביטוח הסיעודי מ-2 רמות ל-3 רמות, במסגרת השינוי מוחמרות הדרישות לעצם הזכאות לביטוח סיעודי, שהן קשות ערב התיקון המוצע, לדיון בוועדת העבודה והרווחה נתקבלה.
רוחמה אברהם-בלילא: הצעת החוק עוברת לדיון בוועדת העבודה והרווחה.
רוחמה אברהם-בלילא: אני עוברת לסעיף הבא 2(8)3(ד) – הגבלת אפשרות לתביעה חוזרת לביטוח סיעודי, בתוך 6 חודשים מדחיית התביעה הקודמת, על-ידי דרישת דמי טיפול (שווי קנס), בסך 199 ש"ח.
דב חנין: זה עונש לקשישים הסיעודיים.
גדעון סער: על זה הגמלאים מצביעים בעד?
גדעון סער: תילחמו כמו אריות - - -
שלי יחימוביץ': חברים, שמישהו יסביר לי את זה.
נסים זאב: די פוליטיקה זולה.
קריאה: חברת הכנסת יחימוביץ, גם זו הטבה.
קריאה: מי שלא מבין את זה לא מבין כלום.
אסתרינה טרטמן: חברת הכנסת יחימוביץ', זו הטבה, יקבלו כסף חזרה.
שלי יחימוביץ': למה אתם מסכימים לזה?
שלי יחימוביץ': יש לכם אפשרות להרוג את הדברים האלה עכשיו.
אביגדור יצחקי: תוציאי אותה החוצה, מה זה?
אביגדור יצחקי: היא עושה פרובוקציה בשביל להפסיק את הישיבה, עם כל הכבוד.
רוחמה אברהם-בלילא: חברת הכנסת שלי יחימוביץ, אני קורא אותך לסדר פעם ראשונה.
רוחמה אברהם-בלילא: לא ספרנו.
ראובן ריבלין: לא צריך לספור.
משה שרוני: אותם המספרים, אותם האנשים.
רוחמה אברהם-בלילא: ה צ ב ע ה ההצעה להשאיר את סעיף 2(8)3(ד) – הגבלת אפשרות לתביעה חוזרת לביטוח סיעודי, בתוך 6 חודשים מדחיית התביעה הקודמת, על-ידי דרישת דמי טיפול ( שווי קנס), בסך 199 ש"ח במסגרת חוק ההסדרים, נתקבלה.
רוחמה אברהם-בלילא: אותם המספרים.
רוחמה אברהם-בלילא: לכן, אני קובעת שהצעת החוק נשארת במסגרת חוק ההסדרים.
רוחמה אברהם-בלילא: הצעת הממשלה היא שהנושא הזה יידון בוועדת הכספים.
רוחמה אברהם-בלילא: מי בעד להעביר את הצעת החוק לדיון בוועדת הכספים?
רוחמה אברהם-בלילא: ה צ ב ע ה ההצעה להעביר את הדיון בסעיף 2(8)3(ד) – הגבלת אפשרות לתביעה חוזרת לביטוח סיעודי, בתוך 6 חודשים מדחיית התביעה הקודמת, על-ידי דרישת דמי טיפול (שווי קנס), בסך 199 ש"ח, לדיון בוועדת הכספים, נתקבלה.
רוחמה אברהם-בלילא: הצעת החוק נשארת במסגרת חוק ההסדרים, ועוברת לדיון בוועדת הכספים.
דב חנין: למען הפרוטוקול, אני נגד.
רוחמה אברהם-בלילא: הסעיף הבא הוא 2(10)3(ׁה), - חייל משוחרר העובד בעבודה מועדפת זכאי למענק מהמוסד לביטוח לאומי, מוצע לבטל את ההכרה בעבודות המועדפות בתחנות דלק, מפעלי תעשייה ובתי מלאכה.
גדעון סער: עוד הפעם חיילים משוחררים?
רוחמה אברהם-בלילא: הצעת הממשלה להשאיר את זה במסגרת חוק ההסדרים?
שלי יחימוביץ': קולט בבקשה, את יכולה להפיל את זה ברגע זה.
אביגדור יצחקי: אנחנו משאירים את זה בוועדת הכספים.
גדעון סער: רק עבודה ורווחה, זה לא יכול להיות שם.
גדעון סער: עבודה מועדפת וביטוח לאומי זה עבודה ורווחה.
גדעון סער: קצת נואשתי מלשכנע ממשלה שהוציאה את הצבא למלחמה לא מזמן, שלא לפגוע בחיילים המשוחררים.
גדעון סער: מהעניין הזה נואשתי.
גדעון סער: לכן, אם אתם עומדים על הגזרה המוזרה הזאת, אני עומד על זה שנושא שנוגע גם לעבודה מועדפת וגם למוסד לביטוח לאומי, הוא במובהק נושא של ועדת העבודה והרווחה.
גדעון סער: אני עומד על זה שאם תחליטו בצורה מוזרה לא לפצל את הסעיף הזה, אז שהוא יעבור לוועדת העבודה והרווחה.
גדעון סער: אני מבקש פעמיים הצבעה שמית, גם על הפיצול וגם על הוועדה.
רוחמה אברהם-בלילא: חבר הכנסת יצחקי, אני קוראת אותך לסדר פעם - - -
אביגדור יצחקי: - - לא פה.
אביגדור יצחקי: בחוץ, כן.
רוחמה אברהם-בלילא: בעד זה להשאיר את זה במסגרת חוק ההסדרים.
רוחמה אברהם-בלילא: חבר הכנסת אביגדור יצחקי – בעד חבר הכנסת בן ששון -
רוחמה אברהם-בלילא: חבר הכנסת שנלר, האם אפשר לתקן לי פה בבקשה?
רוחמה אברהם-בלילא: חבר הכנסת מיכאל נודלמן – בעד חבר הכנסת שי חרמש – בעד חברת הכנסת שלי יחימוביץ – נגד חברת הכנסת קולט אביטל – נמנעת חבר הכנסת יורם מרציאנו – בעד חברת הכנסת נאדיה חילו – בעד חבר הכנסת אמסלם (מחליף את חבר הכנסת אזולאי ) – בעד חבר הכנסת נסים זאב – בעד חבר הכנסת יעקב מרגי – בעד חבר הכנסת משה שרוני – בעד חבר הכנסת יצחק גלנטי – בעד חבר הכנסת מאיר פרוש – נגד חבר הכנסת גדעון סער – נגד חבר הכנסת יובל שטייניץ – נגד חברת הכנסת אסתרינה טרטמן – בעד חבר הכנסת יצחק אהרונוביץ – בעד חבר הכנסת אורי אריאל – נגד חבר הכנסת ניסן סלומינסקי – נגד חבר הכנסת חיים אורון – נגד חבר הכנסת עבאס זכור – נגד חבר הכנסת דב חנין – נגד חברת הכנסת רוחמה אברהם – נגד
ראובן ריבלין: אותי לא הקריאו.
רוחמה אברהם-בלילא: חבר הכנסת ראובן ריבלין – נגד ה צ ב ע ה בעד – 11 נגד – 13 נמנעים – 1
רוחמה אברהם-בלילא: 13 – נגד, 11 – בעד, 1 – נמנע.
רוחמה אברהם-בלילא: לפיכך, אני קובעת שהצעת החוק בנושא חיילים משוחררים פוצלה לפי סעיף 121, והיא נשארת בוועדת הכנסת.
ראובן ריבלין: יש לציין שההפרש לא צומצם.
רוחמה אברהם-בלילא: ההפרש צומצם.
רוחמה אברהם-בלילא: אני עוברת לסעיף הבא 5(1)5(2) – תיקון חוק הבטחת הכנסה, התשמ"א-1980 – תכנית ויסקונסין.
משה שרוני: מי המציא את ויסקונסין?
גדעון סער: אני רוצה לראות את ישראל ביתנו, אני רוצה לראות שיציעו ועדת חקירה פרלמנטארית.
גדעון סער: אני מבקש הצבעה שמית על ויסקונסין.
קולט אביטל: שוב פעם?
משה שרוני: מה שמית כל הזמן, מה קרה?
משה שרוני: יש גבול לכל הדברים האלה, חבר הכנסת סער.
רוחמה אברהם-בלילא: אני עוברת להצבעה שמית.
רוחמה אברהם-בלילא: תעזרו לי, אני אעזור לכם.
רוחמה אברהם-בלילא: לא תעזרו לי אני לא אעזור לכם.
רוחמה אברהם-בלילא: מספיק, די.
רוחמה אברהם-בלילא: חבר הכנסת יצחקי, הצעת הממשלה היא לפצל או להשאיר?
אביגדור יצחקי: להשאיר.
רוחמה אברהם-בלילא: להשאיר במסגרת חוק ההסדרים.
רוחמה אברהם-בלילא: חבר הכנסת אביגדור יצחקי – בעד חבר הכנסת עתניאל שנלר – בעד חבר הכנסת מיכאל נודלמן – בעד חבר הכנסת שי חרמש – בעד חברת הכנסת יחימוביץ –
שלי יחימוביץ': נגד ויסקונסין.
רוחמה אברהם-בלילא: בלי הערות בבקשה.
רוחמה אברהם-בלילא: חברת הכנסת קולט אביטל – בעד חבר הכנסת יורם מרציאנו – בעד חברת הכנסת נאדיה חילו – נגד חבר הכנסת דוד אזולאי – בעד חבר הכנסת נסים זאב – בעד חבר הכנסת יעקב מרגי – בעד חבר הכנסת משה שרוני- בעד חבר הכנסת יצחק גלנטי – בעד חבר הכנסת מאיר פרוש – נגד חבר הכנסת גדעון סער – נגד חבר הכנסת ראובן ריבלין – נגד חבר הכנסת יובל שטייניץ – נגד חבר הכנסת אסתרינה טרטמן – בעד חבר הכנסת יצחק אהרונוביץ – בעד חבר הכנסת אורי אריאל – נגד
חיים אורון: איזה ועדת חקירה היתה על ויסקונסין, ליברמן תמך בזה.
רוחמה אברהם-בלילא: חבר הכנסת אורון, אני אבקש מהסדרן להוציא אותך.
רוחמה אברהם-בלילא: חבר הכנסת ניסן סלומינסקי – נגד חבר הכנסת חיים אורון – נגד חבר הכנסת עבאס זכור – נגד חבר הכנסת דב חנין – נגד
דב חנין: לגמרי נגד.
רוחמה אברהם-בלילא: חברת הכנסת רוחמה אברהם – נגד.
אורי אריאל: אתם מנצלים את זה שהשר שלכם בהודו?
ניסן סלומינסקי: חבר הכנסת אורלב חזר, והוא מחליף אותי.
רוחמה אברהם-בלילא: חבר הכנסת אורלב חזר והוא מצביע במקום אליהו גבאי.
רוחמה אברהם-בלילא: 13 הצביעו בעד, 12 – נגד.
גדעון סער: אני מבקש רוויזיה כדי לאפשר ל"ישראל ביתנו" לשקול מחדש את הצבעתם.
משה שרוני: אני מבקש רוויזיה כדי שאתה שהמצאת את ויסקונסין תצביע בעד.
אסתרינה טרטמן: מי שיש לו חמאה על הראש שלא יעמוד בשמש.
אסתרינה טרטמן: אפשר לחשוב שהוא מצביע פה על ביטול החוק.
גדעון סער: אתם עושים הכללת החוק, חבורת צבועים.
משה גפני: אבל, אתם קיבלתם קולות בשביל ויסקונסין.
משה גפני: יש כמה חברים בוועדה הזאת שהגישו הצעה דחופה לסדר על ויסקונסין ועל מה שהוא עושה.
רוחמה אברהם-בלילא: אנחנו עוברים להצבעה.
קריאה: אנחנו נטפל בזה, ונפעל לזה שתכנית ויסקונסין רק לאלה שזה עוזר להם, ולא לאלה - --
משה גפני: למה לא להוריד את זה?
רוחמה אברהם-בלילא: חבר הכנסת יצחקי, אני קוראת אותך לסדר פעם שנייה.
גדעון סער: גברתי, למרות שלא התבקשתי, מאחר והביטוי האחרון שהשתמשתי בו הוא לא פרלמנטארי לפי שיפוטי, אני חוזר בי מהביטוי, הגם שאני חושב שהמאפיינים שתיארתי אותם הם קיימים בפער בין נקיטת עמדה לבין הצבעה.
יעקב ליצמן: גברתי, את הצבעת בשתי ידיים.
רוחמה אברהם-בלילא: לא הצבעתי בשתי ידיים, ממש לא.
רוחמה אברהם-בלילא: ה צ ב ע ה בעד -9 נגד – 14 הרוויזיה לא התקבלה.
רוחמה אברהם-בלילא: בעד הרוויזיה הצביעו 9, 14 - נגד.
רוחמה אברהם-בלילא: לפיכך, אני קובעת שהרוויזיה של חבר הכנסת סער לא התקבלה.
רוחמה אברהם-בלילא: חברת הכנסת טרטמן, צאי החוצה לדקה.
אסתרינה טרטמן: לא דיברתי בכלל.
רוחמה אברהם-בלילא: אני מבקשת שתירגעי.
אסתרינה טרטמן: סיכמנו, נרגעתי.
רוחמה אברהם-בלילא: מי בעד להעביר את זה לוועדת הכספים?
רוחמה אברהם-בלילא: ה צ ב ע ה ההצעה להעביר את סעיף הבא 5(1)5(2) – תיקון חוק הבטחת הכנסה, התשמ"א-1980 – תכנית ויסקונסין, לדיון בוועדת הכספים נתקבלה.
רוחמה אברהם-בלילא: אני קובעת שהדיון עובר לוועדת הכספים.
רוחמה אברהם-בלילא: אני עוברת לסעיף 5(2)6 – סעיף 9 לחוק הבטחת הכנסה מתווה חישוב הכנסות שיילקחו בחשבון לצורך חישוב הזכאות.
רוחמה אברהם-בלילא: עמדת הממשלה היא להשאיר.
רוחמה אברהם-בלילא: מי בעד להשאיר את הנושא בחוק ההסדרים?
רוחמה אברהם-בלילא: ההצעה נשארת, ועוברת לדיון - - -
קריאות: היה תיקו.
רוחמה אברהם-בלילא: לא היה תיקו.
אסתרינה טרטמן: גברתי יושבת הראש, אני מודיעה שאני פורשת וחבר הכנסת וסטס מסיז'ניקוב מחליף אותי.
שלי יחימוביץ': סליחה, למה פקידי האוצר מתערבים בדיון?
רוחמה אברהם-בלילא: הצעת הממשלה - הצעת החוק תועבר לדיון בוועדת העבודה והרווחה.
רוחמה אברהם-בלילא: אני קובעת שהצעת החוק עוברת לדיון בוועדת העבודה והרווחה.
רוחמה אברהם-בלילא: אנחנו עוברים לסעיף 5(3)6 – סעיף 9א לחוק הבטחת הכנסה קובע כי יראו רכב כנכס אשר מופקת מנו הכנסה בשיעור הגימלה, כך שבפועל הזכאות היא לגימלה בגובה 0; מוצע לאפשר לתא המשפחתי הזכאי לגימלה להחזיק או לעשות שימוש ברכב אחד שערכו אינו עולה על 25,000 שקל, ובתנאי שלתובע הכנסה מעבודה בגובה של לפחות 1,250 שקל (לקשיש 1,000 שקלים).
רוחמה אברהם-בלילא: הצעת החוק נשארת במסגרת חוק ההסדרים.
רוחמה אברהם-בלילא: הבקשה היא שהצעת החוק תידון בוועדת הכספים.
רוחמה אברהם-בלילא: הצעת החוק נשארת במסגרת חוק ההסדרים והיא עוברת להידון בוועדת הכספים.
אביגדור יצחקי: הסעיף הקודם סעיף 9 לחוק הבטחת הכנסה, אני בטעות, למרות הסיכום והמהות, ביקשתי ועדת העבודה והרווחה.
אביגדור יצחקי: אם תרשו לי, או לא, להעביר את זה לוועדת הכספים, אם אפשר.
ראובן ריבלין: אנחנו מסכימים, תבקש רוויזיה.
ראובן ריבלין: אנחנו מסכימים, כפוף להסכמתו של יושב-ראש ועדת העבודה והרווחה.
משה שרוני: מה שאתם רוצים.
ראובן ריבלין: בסדר, מספיק לי "מה שאתם רוצים".
רוחמה אברהם-בלילא: סעיף 5(4)6(ב) – סעיף 14 א לחוק הבטחת הכנסה קובע סייגים לתשלום גימלת הבטחת הכנסה למי שיצא את ישראל במהלך השנה.
רוחמה אברהם-בלילא: לפי דברי ההסבר במטרה להקל על קשישים מקבלי הבטחת הכנסה שאינם חלק מפוטנציאל שוק העובדה, מוצע לקבוע כי הקשיש ובן זוגו יהיו רשאים לצאת מישראל עד 3 פעמים במהלך שנה קלנדארית, ועד 44 ימים באותה שנה, מבלי שתישלל מהם הגימלה בעד החודשים בהם שהו בחו"ל.
רוחמה אברהם-בלילא: עמדת הממשלה להשאיר את זה בחוק ההסדרים.
שלי יחימוביץ': כן, אבל למה לא בחקיקה רגילה?
שלי יחימוביץ': זה חוק רגיל פר-אקסלנס.
רוחמה אברהם-בלילא: הצעת החוק נשארת במסגרת חוק ההסדרים, ותידון באיזה ועדה?
קריאה: כספים.
גדעון סער: עבודה ורווחה.
חיים אורון: אביגדור, אנחנו רוצים בכספים.
משה שרוני: אני לא רוצה כבר שום דבר, תעזוב את זה.
גדעון סער: זה עבודה ורווחה קלאסי.
קולט אביטל: ליצמן יעביר את זה.
אורי אריאל: ליצמן יעביר את זה ב-2009.
משה שרוני: תן לכספים, תן לליצמן שיעבוד קצת.
רוחמה אברהם-בלילא: הצעת חוק 5(4)6(ב) עוברת לדיון בוועדת הכספים.
משה שרוני: גברתי היושבת ראש, אני מבקש להודיע שבמקומי יהיה חבר הכנסת גלזר.
רוחמה אברהם-בלילא: אני עוברת לפרק ג- בריאות, סעיפים 7 – 15, עמ' 23 – 38.
רוחמה אברהם-בלילא: אני עוברת להצבעה על סעיף 7(1)8, 9, תיקון פקודת הרוקחים (נוסח חדש), התשמ"א-1981.
שלי יחימוביץ': זה חשוב שיעבור בחוק ההסדרים.
רוחמה אברהם-בלילא: סעיף 26 – לפקודת הרוקחים קובע כי תכשיר מרשם, לא ינופק אלא לפי מרשם חתום בידי רופא, רופא שיניים או רופא וטרינר.
רוחמה אברהם-בלילא: יש פה הערה חשובה שכדאי שתשמעו אותה.
רוחמה אברהם-בלילא: בחוק ההסדרים 2006 עלתה אותה סוגיה, ומשרד הבריאות התבקש להתקין תקנות שעד היום לא הותקנו.
רוחמה אברהם-בלילא: הצעת הממשלה היא להשאיר במסגרת חוק ההסדרים.
אביגדור יצחקי: כן, ועבודה ורווחה.
גדעון סער: אני רוצה לנסות לפנות להיגיון של חברי הוועדה.
גדעון סער: אין לתיקון בפקודת הרוקחים שום קשר עם חוק ההסדרים ועם תקציב המדינה.
גדעון סער: אין שום סיבה בעולם לא לפצל את הסעיף הזה.
שלי יחימוביץ': למה צריך סיבה?
רוחמה אברהם-בלילא: מי בעד הצעת הממשלה להשאיר את זה במסגרת חוק ההסדרים?
רוחמה אברהם-בלילא: מי בעד להעביר את זה לדיון בוועדת העבודה והרווחה?
רוחמה אברהם-בלילא: אנחנו עוברים לסעיף הבא 7(2) – ביטול הצורך באישור ועדת העבודה, בנוגע לקביעת התכשירים שניתן יהיה למכור ללא מרשם רופא מחוץ לבית המרקחת, או בידי רוקח.
רוחמה אברהם-בלילא: מהי עמדת הממשלה?
אביגדור יצחקי: להשאיר, וועדת העבודה והרווחה.
גדעון סער: מה קשור מרשם רופא לחוק ההסדרים?
רוחמה אברהם-בלילא: הצעת החוק תדון בוועדת העבודה והרווחה.
מאיר פרוש: האם אפשר להציע משהו?
מאיר פרוש: תשאלי באותו דף, האם יש למישהו דעה כזאת או אחרת.
מאיר פרוש: אנחנו יודעים כבר מה המצב.
רוחמה אברהם-בלילא: אני עוברת לסעיף הבא סעיף 10 – ביטול חוק בית חולים באשדוד.
רוחמה אברהם-בלילא: לפי הסיכום הוסכם שזה יהיה מפוצל.
רוחמה אברהם-בלילא: אנחנו נצביע על פיצול לפי סעיף 121 שזה יישאר בוועדת הכנסת.
חיים אורון: אני מבקש לפצל.
חיים אורון: אין שום הצדקה להקים בית חולים באשדוד לפני בית חולים בנגב.
חיים אורון: אני אבקש לפצל כי המשמעות היא דחיית הקמת בית חולים בנגב.
חיים אורון: מעבר למשחקים, יש פה גם דברים אמיתיים.
חיים אורון: החוק פוקע ב-31 לדצמבר ואז הממשלה חייבת להקים בית חולים באשדוד.
חיים אורון: מאשדוד דרומה יש בית חולים אחד, ועד שלא מקימים בנגב בית חולים אין הצדקה להקים בית חולים במקום אחר.
חיים אורון: אני מציע לא לפצל.
יעקב מרגי: אני מציע להקים בית חולים גם באשדוד וגם בנגב.
רוחמה אברהם-בלילא: מי בעד הפיצול לפי 121 כדי שזה יישאר בוועדת הכנסת?
רוחמה אברהם-בלילא: הצעת החוק פוצלה ונשארת בוועדת הכנסת.
רוחמה אברהם-בלילא: אני עוברת לסעיף הבא סעיף 11 – תיקון חוק הביטוח הלאומי (נוסח משולב), התשנ"ה-1995.
רוחמה אברהם-בלילא: מוצע לקבוע כי אוצר המדינה ישפה את המוסד על הוצאות שהוציא למתן מענק אשפוז, בסכום השווה ל-151.6 מיליון שקלים חדשים.
רוחמה אברהם-בלילא: עמדת הממשלה להשאיר במסגרת חוק ההסדרים, מי בעד?
נסים זאב: אני מבקש לפרוטוקול, כל פעם שיעקב מרגי מרים אצבע, לראות אותי כמצביע איתו, גם אם במקרה לא ספרו איתי.
רוחמה אברהם-בלילא: אני לא מסכימה לזה.
רוחמה אברהם-בלילא: הצעת החוק לפי הצעת הממשלה תידון בוועדת הכספים, מי בעד?
גדעון סער: אני רוצה להסביר לחברי הוועדה שמדובר בתיקון חוק הביטוח הלאומי, ובמוסד לביטוח לאומי.
גדעון סער: אלו שני נושאים שלפי תקנון הכנסת הם בסמכות ועדת העבודה והרווחה.
חיים אורון: לא, מענק האשפוז בבתי החולים עובר תמיד לוועדת הכספים.
רוחמה אברהם-בלילא: מי בעד להשאיר את זה בוועדת הכספים?
רוחמה אברהם-בלילא: אני קובעת שהצעת החוק נשארת במסגרת חוק ההסדרים, ותידון בוועדת הכספים.
רוחמה אברהם-בלילא: אני עוברת להצבעה על סעיף 12(1) תיקון חוק לפיצוי נפגעי גזזת, התשנ"ד-1994.
רוחמה אברהם-בלילא: תוכן דיוני ועדת המומחים לעניין נפגע גזזת יהיו חסויים.
דב חנין: ממה מפחדים?
דב חנין: למה דוח הוועדה חייב להיות סודי?
דב חנין: אני רוצה להבין פעם אחת מה כל כך סודי בוועדת מומחים שדנה בנפגעי הגזזת.
רוחמה אברהם-בלילא: מהי עמדת הממשלה בעניין זה?
אביגדור יצחקי: אנחנו מבקשים שבשני הסעיפים שקשורים לגזזת לפי בקשת סיעות הקואליציה: ש"ס, מפלגת העבודה, וחלק מקדימה, להשאיר את זה.
יורם מרציאנו: בהחלט הישג.
יורם מרציאנו: בעיניי זה הישג גדול.
שלי יחימוביץ': נחה דעתי.
רוחמה אברהם-בלילא: מי בעד לפצל את החוק הזה לפי 121, ולהשאיר אותו בוועדת הכנסת?
דוד טל: רק שתדעי זה אחד מהעיזים ששבע שנים מכניסים ומוציאים, מכניסים ומוציאים.